**COMUNICAT DE PRESĂ**

* **Lansare proiect -**

**„****Îmbunătățirea capacităților DGPI pentru consolidarea cooperării cu organele specializate ale statului care realizează activitatea judiciară (SUPORT)”,** *cod proiect IS335A\_03, finanțat prin Programul național 2021-2027 Securitate Internă.*

**TITLU PROIECT:**

Îmbunătățirea capacităților DGPI pentru consolidarea cooperării cu organele specializate ale statului care realizează activitatea judiciară (SUPORT)”, cod proiect IS335A\_03.

**FINANȚARE:** Programul național 2021-2027 Securitate Internă.

**NUME BENEFICIAR:** Ministerul Afacerilor Interne - Direcția Generală de Protecție Internă.

**PERIOADĂ IMPLEMENTARE:** ianuarie 2025 – iunie 2026.

**BUGET TOTAL PROIECT**: 8.097.867,00 lei.

- Finanțare europeană nerambursabilă: 6.073.400,25 lei;

- Cofinanțare națională: 2.024.466,75 lei.

**OBIECTIVELE PROIECTULUI:**

**Obiectiv general**: consolidarea cooperării cu organele judiciare din România și dezvoltarea capacităților DGPI de punere în aplicare a mandatelor de securitate națională, în vederea combaterii criminalității și a corupției.

**Obiectiv specific**: îmbunătățirea semnificativă a capacității operative a DGPI în ceea ce privește obținerea, prelucrarea și diseminarea de produse informaționale de înaltă calitate, necesare pentru susținerea activității organelor judiciare.

Implementarea proiectului determină: (1) creșterea capacității administrative în domeniul prevenirii si combaterii criminalității și a corupției în rândul cadrelor MAI, îmbunătățind și modernizând pregătirea profesională specifică a personalului și (2) creșterea gradului de tehnologizare în procesul de culegere, procesare și monitorizare a datelor operative, prin dotarea DGPI cu un mijloc tehnic electronic, ce va fi utilizat în activitățile operative.

Grupul țintă al proiectului este format din 196 de cadre unice ale DGPI, care vor participa la 4 programe de instruire în vederea implementării unor concepte si tehnici moderne în munca operativă.

Finanțarea nerambursabilă este asigurată din Programul național 2021-2027 Securitate Internă – [www.fed.mai.gov.ro](http://www.fed.mai.gov.ro), în baza contractului de finanțare încheiat cu Autoritatea de management Afaceri Interne - Direcția Fonduri Externe Nerambursabile din cadrul Ministerului Afacerilor Interne.